Дом, дзе жыў Якуб Колас (Пінск)

Дом, дзе жыў Якуб Колас — будынак у Пінску, размешчаны па вул. Чуклая, 63 (раней вул. Водаправодная). Аднапавярховы драўляны дом, пабудаваны ў 1900 годзе. Тут на кватэры чыгуначнага фельчара А. А. Балевіча ў 1912—1915 гг. жыў народны паэт Беларусі Якуб Колас (К. М. Міцкевіч). Ён працаваў настаўнікам у 3-м прыходскім вучылішчы. У пінскі перыяд творчасці Я. Колас напісаў апавяданні «Батрак», «Як Янка забагацеў» і інш., выдаў зборнік апавяданняў «Родныя з’явы» (1914 г.), працаваў над паэмай «Сымон-музыка». У 1964 г. на будынку, дзе жыў Я. Колас, устаноўлена мемарыяльная дошка. Зноскі Літаратура 1210. // Збор помнікаў гісторыі і культуры Беларусі / АН БССР. Ін-т мастацтвазнаўства, этнаграфіі і фальклору; Рэд. кал.: С. В. Марцэлеў (гал. рэд.) і інш. — Мн.: БелСЭ, 1984. — Брэсцкая вобласць. — 368 с., іл. Спасылкі На Вікісховішчы ёсць медыяфайлы па тэме Дом, дзе жыў Якуб Колас (Пінск) Дом, дзе жыў Якуб Колас (Пінск) на сайце Глобус Беларусі (руск.)